CELEX: 52016DC0152
Language: lv
Date: 2016-03-09
Title: 2016. GADA VISPĀRĒJĀ BUDŽETA GROZĪJUMA NR.1 PROJEKTS Jauns instruments ārkārtas atbalsta sniegšanai Savienībā

EIROPAS KOMISIJA
            Briselē, 9.3.2016
            COM(2016) 152 final
            2016. GADA VISPĀRĒJĀ BUDŽETA GROZĪJUMA NR.1 PROJEKTS
            Jauns instruments ārkārtas atbalsta sniegšanai Savienībā
            
               
         
         
            
               Ņemot vērā:
            
            
               –Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
            
            
               –Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam
                  1
               , un jo īpaši tās 41. pantu,
            
            
               –Eiropas Savienības 2016. finanšu gada vispārējo budžetu, kas pieņemts 2015. gada 25. novembrī
                  2
               ,
            
            
               Eiropas Komisija ar šo iesniedz Eiropas Parlamentam un Padomei 2016. gada budžeta grozījuma Nr. 1 projektu.
            
            
               IZMAIŅAS IEŅĒMUMU UN IZDEVUMU KOPSAVILKUMĀ PA IEDAĻĀM
            
            
               Izmaiņas ieņēmumu un izdevumu kopsavilkumā pa iedaļām ir pieejamas EUR-Lex tīmekļa vietnē (
               
                  http://eur-lex.europa.eu/budget/www/index-en.htm
               
               ). Izmaiņas šajā dokumentā angļu valodā informācijas nolūkos ir pievienotas kā budžeta pielikums.
            
            
               SATURS
            
            
            
               1.
                     Ievads
                     
            
            
               2.
                     Sniedzot ārkārtas atbalstu Savienībā
                     
            
            
               3.
                     Palielināt darbinieku skaitu Eiropola Eiropas Terorisma apkarošanas centrā
                     
            
            
            
            
               1.Ievads
            
            
               2016. gada budžeta grozījuma Nr. 1 projektam (BGP) ir divi mērķi.
            
            
               –Izveidot budžeta struktūru ierosinātajam jaunajam instrumentam ārkārtas atbalsta sniegšanai Savienībā un darīt pieejamu summu EUR 100 miljoni saistību apropriācijās tūlītēja finansējuma vajadzībām. Gada sākumā 3. izdevumu kategorijas ietvaros nav viegli identificējamu alternatīvu avotu saistību apropriāciju pārdalīšanai. Tāpēc Komisija ierosina finansēt jaunā instrumenta apropriācijas, kas pieprasītas šajā budžeta grozījuma projektā, pielāgojot finansējumu, kas pašlaik pieejams Patvēruma, migrācijas un integrācijas fondam (AMIF). Ierosinātā summa, kas jāpārvieto no AMIF, ņem vērā jaunā instrumenta tūlītējās finansējuma vajadzības, kā arī AMIF pašreizējo īstenošanas stāvokli un paredzamās vajadzības tuvākajos mēnešos. Komisija rūpīgi uzraudzīs 2016. gada budžeta izpildi un var ierosināt veikt pārvietojumus un/vai budžeta grozījumus, lai nodrošinātu nepieciešamo finansējumu gan AMIF, gan ārkārtas atbalsta instrumentam, kad tas būs vajadzīgs. Tiks ņemts vērā gada mainīgo vajadzību novērtējums kopumā.
            
            
               –Palielināt darbinieku skaitu Eiropas Terorisma apkarošanas centrā Eiropolā, lai aģentūra varētu uzņemties vadošo lomu cīņā pret terorismu ES, jo īpaši pēc teroristu uzbrukumiem Parīzē 2015. gada 13. novembrī. Finansējums jauno darbinieku atalgojumam (25 papildu amata vietas štatu sarakstā, 5 līgumdarbinieki un 5 norīkotie valsts eksperti) ir EUR 2,0 miljoni, un šos līdzekļus ir ierosināts pārcelt no Iekšējās drošības fonda (IDF) līdzekļiem, kas bija paredzēti Policijas savienības darbībām.
            
            
               Kopumā šim BGP nav neto ietekme uz apropriāciju līmeni 2016. gada budžetā.
            
         
         
            
               2.
                     Sniedzot ārkārtas atbalstu Savienībā
            
            
               Masveida bēgļu un migrantu pieplūdums Eiropā ir radījis ārkārtas situāciju, kurā lielam skaitam cilvēku ir vajadzīga neatliekama humānā palīdzība, un šajā situācijā vienas vai vairāku dalībvalstu organizatoriskās spējas nav pietiekamas. Komisija ierosina izveidot instrumentu
                  3
               , kas ļaus Eiropas Savienībai sniegt finansiālu atbalstu, piemēram, izmantojot partnerorganizācijas, kuras spēj ātri īstenot ārkārtas pasākumus visvairāk skarto dalībvalstu atbalstam.
            
            
               Jauno instrumentu finansēs daudzgadu finanšu shēmas (DFS) 3. izdevumu kategorijā “Drošība un pilsoniskums”, politikas jomā “Migrācija un iekšlietas” (18. sadaļa). Tiek ierosināts izveidot jaunu budžeta nodaļu 18 07 un divas jaunas budžeta pozīcijas: budžeta pantu 18 07 01 operatīvo pasākumu īstenošanai un administratīvā atbalsta izdevumu pozīciju 18 01 04 05.
            
            
               Kā izklāstīts priekšlikumā Padomes regulai, jaunā instrumenta finansējuma vajadzības 2016. gadā tiek lēstas EUR 300 miljonu apmērā saistību apropriācijās. Līdzīgi kā sniedzot humāno palīdzību ārpus Savienības, saistībām piemēros priekšfinansējuma likmi 80 % apmērā, lai nodrošinātu naudas plūsmu, kas nepieciešama tūlītējai atbalsta pasākumu uzsākšanai. Atlikušie 20 % tiks izmaksāti 2017. gadā. No kopējās saistību apropriāciju summas 1 % ir ierosināts izmantot, lai finansētu administratīvā atbalsta izdevumus, kas ir tieši saistīti ar pasākumu īstenošanu.
            
            
               Ar šo budžeta grozījuma projektu Komisija ierosina darīt pieejamu pirmo finansējuma daļu EUR 100 miljonu apmērā saistību apropriācijās, lai segtu instrumenta tūlītējās finansējuma vajadzības, pirms tiks izvērtētas vajadzības visam gadam kopumā. Komisija izmantos pārejas pasākumus, lai finansētu neatliekāmās vajadzības, līdz stāsies spēkā jaunais instruments un ierosinātais budžeta grozījums. 
            
            
               2016. gada apstiprinātajā budžetā 3. izdevumu kategorijas maksimālajās robežās saistību apropriāciju rezerves nav pieejamas, bet visas pieejamās elastības instrumenta daļas ir izmantotas. Jebkuram saistību apropriāciju palielinājumam šajā izdevumu kategorijā tādējādi būtu nepieciešams izmantot neparedzēto izdevumu rezervi saistībām. Tā kā DFS regulā neparedzēto izdevumu rezerve ir paredzēta kā galējas nepieciešamības instruments, Komisija uzskata, ka šāds pieprasījums ir priekšlaicīgs. 
            
            
               Tādēļ Komisija plāno finansēt EUR 100 miljonus jaunajam instrumentam pieprasīto apropriāciju, pielāgojot finansējumu, kas pašreiz pieejams AMIF, ņemot vērā AMIF pašreizējo īstenošanas stāvokli un paredzamās vajadzības tuvākajos mēnešos. Gada sākumā 3. izdevumu kategorijas ietvaros nav alternatīvu avotu apropriāciju pārdalīšanai, savukārt ievērojamu daļu AMIF apropriāciju ir paredzēts piesaistīt vēlāk gada laikā. Ņemot vērā, ka jauno ārkārtas atbalsta instrumentu ir nepieciešams finansēt steidzami, ierosināts izmantot EUR 100 miljonus no šīm apropriācijām un atkārtoti izvērtēt AMIF vajadzības gada gaitā. Vajadzības gadījumā apropriācijas tiks pārvietotas no citām budžeta pozīcijām, un/vai tiks ierosināts tās darīt pieejamas ar jaunu budžeta grozījuma projektu. 
            
            
               Tabulā ir izklāstītas ierosinātās izmaiņas 3. izdevumu kategorijā:
            
            
                     
                        Budžeta pozīcija
                     
                  
                  
                     
                        Nosaukums
                     
                  
                  
                     
                        Saistību apropriācijas
                     
                  
                  
                     
                        Maksājumu apropriācijas
                     
                  
               
                     
                        18 03 01 01
                     
                  
                  
                     
                        Stiprināt un pilnveidot Eiropas Kopējo patvēruma politikas sistēmu un sekmēt dalībvalstu dalītu solidaritāti un atbildību
                     
                  
                  
                     
                        -100 000 000
                     
                  
                  
                     
                        -80 200 000
                     
                  
               
                     
                        18 07 01
                     
                  
                  
                     
                        Ārkārtas atbalsts Savienībā
                     
                  
                  
                     
                        99 000 000
                     
                  
                  
                     
                        79 200 000
                     
                  
               
                     
                        18 01 04 05
                     
                  
                  
                     
                        Atbalsta izdevumi ārkārtas atbalstam Savienībā
                     
                  
                  
                     
                        1 000 000
                     
                  
                  
                     
                        1 000 000
                     
                  
               
               3.
                     Palielināt darbinieku skaitu Eiropola Eiropas Terorisma apkarošanas centrā
            
            
               Lai reaģētu uz bēgļu krīzi, 2015. gadā ES bija nepieciešams būtiski palielināt darbinieku skaitu Eiropolā (kā arī FRONTEX un EASO). Eiropolā 2015. un 2016. gada budžetā tika pieprasītas 33 papildu amata vietas, lai likvidētu cilvēku tirgotāju tīklus, kā arī pastiprinātu centienus atklāt un pieprasīt dzēst interneta saturu, ko cilvēku tirgotāji izmanto, lai piesaistītu migrantus un bēgļus. Aģentūra nekavējoties sāka pieņemt darbā papildu darbiniekus: ieskaitot sekmīgajiem kanditātiem nosūtītos darba piedāvājumus, visas pozīcijas Eiropola apstiprinātajā štatu sarakstā 2016. gadam (480 amata vietas) 2016. gada janvāra beigās bija aizpildītas. 
            
            
               Samierināšanas komiteja panāca vienošanos par 2016. gada budžetu (tostarp par līdzekļiem reaģēšanai uz bēgļu krīzi, kā ierosināts grozījumu vēstulē Nr. 2/2016) 2015. gada 13. novembra vakarā, kad Parīzē norisinājās teroristu uzbrukumi. Eiropas terorisma apkarošanas centrs (ETAC) Eiropola ietvaros tika izveidots 2016. gada 1. janvārī. Paredzēts, ka ETAC būs centrālais mezgls terorisma apkarošanā Eiropas Savienībā, veicinot saskaņotu reakciju pret pastāvošajiem un paredzamajiem terorisma draudiem un iespējamiem uzbrukumiem. Centrs atbalstīs dalībvalstis, sniedz operatīvo un analītisko atbalstu izmeklēšanās par teroristu darbībām, kā arī sadarbībā ar starptautiskajiem partneriem. 
            
            
               Pēc pēdējiem teroristu uzbrukumiem Eiropolam iesniegtās informācijas daudzums un palīdzības pieprasījumi no dalībvalstīm ir strauji pieauguši, ievērojami palielinot darba slodzi aģentūrā. Jau pirms ETAC izveides Eiropols veica ievērojamu cilvēkresursu pārdali, lai 37 pagaidu darbiniekus, 2 līgumdarbiniekus un 5 norīkotos valstu ekspertus novirzītu uz terorisma apkarošanas darbībām. Tomēr aģentūrai būs nepieciešams vēl papildināt līdzekļus, lai tā varētu pilnībā īstenot savu vadošo lomu terorisma apkarošanā Savienības līmenī. Tāpēc Komisija pieprasa 25 papildu štata amata vietas, 5 līgumdarbiniekus un 5 norīkotos valstu ekspertus, no kuriem 20 pagaidu darbinieki un 5 norīkotie valstu eksperti ir paredzēti operatīvo darbību pastiprināšanai un 5 pagaidu darbinieki un 5 līgumdarbinieki – IKT atbalstam. 
            
            
               Saistītās papildu apropriācijas jauno darbinieku atalgojumam (EUR 2,0 miljoni) ir aprēķinātas, pamatojoties uz sešu mēneša ilgas klātbūtnes vidējo rādītāju 2016. gadā. Finansējumu ir ierosināts pārvietot no 18 02 01 02. budžeta posteņa “Pārrobežu organizētās noziedzības novēršana un apkarošana un ar drošību saistīto apdraudējumu un krīžu labāka pārvaldība”, kurā dažiem iepirkumiem, kas sākotnēji bija plānoti 2016. gada darba programmā, būs iespējams izmantot 2015. gada darba programmā paredzētās apropriācijas. 
            
            
                     
                        Budžeta pozīcija
                     
                  
                  
                     
                        Nosaukums
                     
                  
                  
                     
                        Saistību apropriācijas
                     
                  
                  
                     
                        Maksājumu apropriācijas
                     
                  
               
                     
                        18 02 01 02
                     
                  
                  
                     
                        Pārrobežu organizētās noziedzības novēršana un apkarošana un ar drošību saistīto apdraudējumu un krīžu labāka pārvaldība
                     
                  
                  
                     
                        -2 000 000
                     
                  
                  
                     
                        -2 000 000
                     
                  
               
                     
                        18 02 04
                     
                  
                  
                     
                        Eiropas Policijas birojs (Eiropols)
                     
                  
                  
                     
                        2 000 000
                     
                  
                  
                     
                        2 000 000
                     
                  
               
               Eiropola pārskatītais štatu saraksts 2016. gadam ir iekļauts budžeta pielikumā.
            
            
         
         
            
                  
                     (1)
                  OV L 298, 26.10.2012., 1. lpp.
               
               
                  
                     (2)
                  OV L 48, 24.2.2016., 1. lpp.
               
               
                  
                     (3)
                   COM(2016) 115, 2.3.2016.